Missatge: M'ha sorprès llegir aquesta notícia i he estat fent una mica d'investigació sobre el que està passant en aquest país nòrdic que em pensava que era un dels més rics i estables del món.   Doncs resulta que Islàndia és un dels pitjors afectats per la crisi i l'augment del preu del petroli ja que són molt dependents de les importacions (tot arriba d'Europa i d'Amèrica en vaixell o en avió) i la seva economia se n'està ressentint molt.   La inflació s'ha anat desbocant fins al 12,7% al juny i el banc central islandès, el Sedlabanki, sembla que ha decidit finalment desistir dels seus intents de controlar-la tot apujant els tipus d'interès (ara ja al 15,5%).   El banc central d'aquell país ha reconegut que el deteriorament de l'economia islandesa es deu sobretot a factors que "escapen del seu control" i que segurament continuarà contraient-se durant els propers anys.   Així doncs aquí podríem aprendre la lliçó (ja que també som un país que importem molt) i començar a canviar les coses abans que ens trobem en una situació semblant.

Resposta: Sembla que hi ha hagut algú que ha apostat contra la seva moneda. I és clar que en deu haver tret molts calers... La crisi sembla haver-hi fet la resta.